Verejný obstarávateľ: Mesto Nitra

 Verejné obstarávanie s názvom: „Zabezpečenie prevádzky, údržby a opráv verejného osvetlenia v meste Nitra a ním súvisiacich menších a neperiodických činností.“

 Zverejnené: vo Vestníku verejného obstarávania č. 253/2020 zo dňa 01.12.2020 pod zn. 44076 – MSS a EU vestníku pod označením 2020/S 233-575537

**ZÁPISNICA Z VYHODNOCOVANIA SPLNENIA PODMIENOK ÚČASTI A PONÚK**

predložených vo verejnom obstarávaní

Členovia komisie na vyhodnotenie splnenia podmienok účasti a vyhodnotenie ponúk:

s právom vyhodnocovať: predseda: Ing. Dávid Moravčík

členovia: Ing. Ľubomír Muzika

Ivan Mesároš

Mgr. Miroslav Kopecký

 bez práva vyhodnocovať: Ing. Lukáš Daniš

**I. Úvod**

Komisia na vyhodnotenie splnenia podmienok účasti a vyhodnotenie ponúk (ďalej len „komisia“) pristúpila k vyhodnocovaniu ponúk predložených v predmetnom verejnom obstarávaní v súlade so zákonom č. 343/2015 Z.z. o verejnom obstarávaní a o zmene a doplnení niektorých zákonov v znení neskorších predpisov (ďalej len „ZVO“).

Ako prvé komisia v zmysle § 66 ods. 7 ZVO vyhodnotila ponuky na základe kritérií na vyhodnotenie ponúk.

Predbežné poradie ponúk vychádzajúce z predbežného vyhodnotenia ponúk na základe kritéria na vyhodnotenie – najnižšej ceny:

|  |  |  |
| --- | --- | --- |
| Por. číslo | Identifikácia uchádzača | Celková cena v EUR s DPH |
| 1 | Obchodné meno: ELCOMP spoločnosť s ručením obmedzenýmAdresa: Pražská 2, 94901, NitraIČO: 36544141 | 285.600,00EUR |
| 2 | Obchodné meno: O.S.V.O. comp, a.s.Adresa: Strojnícka 18, 08001 PrešovIČO: 36460141 | 288.000,00EUR |

Na základe kritérií na vyhodnotenie ponúk sa predbežne **na prvom mieste v poradí umiestnila ponuka uchádzača ELCOMP spoločnosť s ručením obmedzeným,** Pražská 2, 94901, Nitra (ďalej aj ako „**ELCOMP**“).

1. **Vyhodnotenie splnenia podmienok účasti v súlade s § 40 ZVO a s príslušnou výzvou na predkladanie ponúk**

Pri **uchádzačovi ELCOMP** následne komisia vyhodnocovala splnenie podmienok účasti podľa § 40 ZVO a splnenie požiadaviek na predmet zákazky podľa § 53 ZVO.

Uchádzač v ponuke nahradil doklady preukazujúce splnenie podmienok účasti čestným prehlásením a preto bol dňa 28.12.2020 vyzvaný na ich predloženie, aby bolo možné vyhodnotiť splnenie podmienok účasti.

Uchádzač elektronickými prostriedkami predložil potrebné dokumenty a zároveň doklady, ktoré boli požadované ako originál alebo overené kópie boli predložené na podateľňu verejného obstarávateľa v listinnej podobe dňa 28.12.202. Komisia následne overila splnenie podmienky účasti osobného postavenia podľa § 32 ods. 1 ZVO v plnom rozsahu - uchádzač ho spĺňa zápisom v zozname hospodárskych subjektov, ktorý je platný do 12.10.2023.

Ostatné podmienky účasti boli splnené predloženým požadovaných dokladov a komisia taktiež overila zloženie zábezpeky ponuky podľa stanovených podmienok.

Komisia na základe predložených dokladov k vyhodnoteniu splnenia podmienok účasti podľa § 40 ZVO na zasadnutí dňa 29.12.2020 konštatovala, že **uchádzač ELCOMP**, ktorý sa umiestnil na prvom mieste v poradí, **splnil všetky požadované podmienky účasti.**

**III. Vyhodnotenie ponúk z pohľadu požiadaviek na predmet zákazky v súlade s § 53 ZVO**

Komisia skontrolovala ponuku uchádzača a zistila:

- že ponuka spĺňa požiadavky na predmet zákazky

- ponúknutá cena je primeraná cenám na relevantnom trhu a nižšia ako predpokladaná hodnota zákazky

- podpísaná zmluva na poskytnutie služieb je v súlade so záväznou verziou zmluvy zverejnenou verejným obstarávateľom.

Komisia teda po overení splnenia požiadaviek na predmet zákazky zhodnotila, že ponuka **uchádzača ELCOMP** bola vypracovaná v súlade s pokynmi uvedenými v predmetných súťažných podkladoch a vo výzve na predkladanie ponúk.

**IV. Záver**

Komisia konštatuje, že vyhodnocovanie ponúk a splnenia podmienok účasti v rámci verejného obstarávania s názvom „Zabezpečenie prevádzky, údržby a opráv verejného osvetlenia v meste Nitra a ním súvisiacich menších a neperiodických činností.“ prebehlo v súlade so ZVO a podmienkami uvedenými v príslušnej výzve na predkladanie ponúk a v súťažných podkladoch.

Všetci členovia komisie prehlásili neexistenciu konfliktu záujmov voči daným uchádzačom a mlčanlivosť o informáciách uvedených v ponukách.

Komisia na základe svojej činnosti odporúča verejnému obstarávateľovi prijať výsledok vyhodnotenia verejnej súťaže pre danú časť a zároveň odporúča verejnému obstarávateľovi prijať ponuku úspešného uchádzača **ELCOMP**.

Členovia komisie na vyhodnotenie ponúk vyhlasujú, že táto zápisnica z vyhodnotenia zodpovedá skutočnosti, čo potvrdzujú svojim podpisom.

**Dôvody, pre ktoré člen komisie odmietol podpísaťzápisnicu alebo podpísal zápisnicu**

**svýhradou:**- členovia komisie podpísali zápisnicu bez výhrad.

Súlad obsahu zápisnice so skutočnosťou potvrdzujú svojimi podpismi:

Členovia komisie na vyhodnotenie splnenia podmienok účasti a vyhodnotenie ponúk:

s právom vyhodnocovať: predseda: Ing. Dávid Moravčík v.r.

členovia: Ing. Ľubomír Muzika v.r.

Ivan Mesároš v.r.

Mgr. Miroslav Kopecký v.r.

 bez práva vyhodnocovať: Ing. Lukáš Daniš v.r.